wickkiey/tamil-wikipedia-chunked huggingface dataset:
# வளரும்பிரதேசம்

**வளரும்பிரதேசம்** (Growing Region) என்பது ஒரு குறிப்பிட்ட தாவர குழுமம் (அ) பயிர் வகை வேளாண்மை செய்ய ஏற்ற தட்பவெப்பநிலை மற்றும் மண் வளம் கொண்ட பகுதியைக் குறிப்பதாகும்.  
பெரும்பான்மையான பயிா்கள் ஒரு இடத்தில் மட்டும் பயிாிடப்படுவதில்லை. மாறாக அவை உலகின் பல்வேறு மாறுபட்ட (வேறுபட்ட) பகுதிகளில் பயிாிடப்படுகின்றன. இப்பகுதிகளில் பயிாிடுதல் அப்பகுதியின் பொிய அளவிலான தட்ப வெப்பநிலை அல்லது தனிப்பட்ட நுண் தட்பவெப்பநிலையால் செயல்படுத்தப்படுகிறது.  
வளா்ப்புப் பகுதிகள், தட்பவெப்பநிலை ஆதாரங்கள் ஆகியவை அப்பகுதியின் அட்ச ரேகையைப் பொறுத்து அமைகின்றன. இப்பகுதிகளை அமொிக்காவில் பொதுவாக "பெல்ட்ஸ்" (மண்டலங்கள்) என்று அழைப்பா்.  
பாரம்பாிய நிலையான பயிா் வகைகள் அதன் வளா்ப்புப் பகுதிகளோடு திடமான பண்பாட்டு இணக்கத்தன்மை கொண்டுள்ளன.
# வளரும்பிரதேசம்

## எடுத்துக்காட்டு

ஒரு குறிப்பிட்ட வேளாண்மை வளா்ப்புப் பகுதியில் தீவனப்பயிா்கள் பயிாிடுவதன் தேவை அப்பகுதியின் கால்நடை வளா்ப்பின் வரம்புக்குட்பட்டது.
# காபஸ்கா உணவு

**காபஸ்கா** (KAPUSKA ) என்பது பாரம்பரிய துருக்கிய துணை உணவாகும். இதன் பெயர் உருசிய மொழியில் முட்டைக்கோசு எனும் வார்த்தையிலிருந்து பெறப்பட்டதாகும். இந்த பெயர் இறக்குமதி செய்யப்பட்டிருந்தாலும், இந்த உணவு பொதுவாக உருசியாவிலும், கிழக்கு ஐரோப்பாவிலும் துருக்கிய உணவாகவே உள்ளது. துருக்கியின் பிரதேசங்களான துருஸ் மற்றும் கருங்கடலில் கபுஸ்கா பரவலாக அறியப்படுகிறது மற்றும் உட்கொள்ளப்படுகிறது.  
துருக்கியில் பல்வேறு வகைகளில் காபுஸ்கா சமைக்கப்படுகிறது: கொண்டைக் கடலை, புல்கர், அரிசி, ஆட்டுறைச்சி அல்லது மாட்டிறைச்சி, அல்லது காய்கறி.  
இது ஏழைகளுக்கு ஏற்ற உணவாக அறியப்படுகின்றது. துருக்கிய கவிஞர் ஃபெதி நாசி அவரது இரண்டாம் உலகப்போர் நினைவுகளை எழுதும் போது, அவர்கள் மிக விரும்பி உண்ட உணவாக கபுஸ்காவை குறிப்பிடுகின்றார்.
# ஈரோடு நேதாஜி காய்கறி மார்க்கெட்

**நேதாஜி தினசரி காய்கறி சந்தை ** (*Netaji Daily Vegetable Market*) இந்தியாவின் தமிழ்நாட்டிலுள்ள ஈரோடு மாநகரின் மையப்பகுதியில் அமைந்திருக்கும் ஒரு காய்கறிச் சந்தை ஆகும்.
# ஈரோடு நேதாஜி காய்கறி மார்க்கெட்

## வரலாறு

வியாபாரிகள் 1935 ஆம் ஆண்டு முதல் இப்பகுதியில் சிறிய காய்கறி கடைகளை நடத்தி வந்தனர். 1992 ஆம் ஆண்டு மாநகராட்சி இங்கு கடைகளை கட்டியது. ஆர்.கே.வி. சாலையில் செயல்பட்டு வரும் இச்சந்தையில் தினமும் 500 எண்ணிக்கைக்கும் மேற்பட்ட கடைகள் காய்கறிகள் மற்றும் பழங்களை இங்கு விற்பனை செய்கின்றன. வாகனங்கள் நிறுத்த போதிய இடமில்லாததால் அடிக்கடி போக்குவரத்து நெரிசல் ஏற்படுகிறது.
தொடக்கத்தில் காய், கனிகள் உள்பட அனைத்து பொருட்களும் விற்கப்பட்டு வந்ததால் பொதுசந்தை என்று அழைக்கப்பட்டு வந்தது. தற்போது காய், கனிகள் மட்டுமே விற்கப்பட்டு வருகின்றன. சந்தை இடம்பெற்றுள்ள் இருபெருந்தெருக்களும் நேதாஜி சாலை என்றும், ஆர்.கே.வி. சாலை என்ற பெயர்களால் அழைக்கப்படுகின்றன.  
1935 ஆம் ஆண்டில் அப்போதை ஈரோடு நகராட்சியின் பொன்விழா கொண்டாட்டத்தின் போது மார்க்கெட்டிற்கு அருகில் மணிக்கூண்டு அப்போதைய கோவை கலெக்டராக இருந்து வந்த கோல்டுவொர்த் என்பவரால் அமைக்கப்பட்டது. இந்த மணிக்கூண்டு மார்க்கெட்டிற்கு வரும் வியாபாரிகளுக்கும், பொதுமக்களுக்கும் நேரம் தெரிந்து கொள்ள வசதியாக இருந்துள்ளது.  
ஈரோடு நேதாஜி காய்கறி சந்தை ₹ 29.85 கோடியில் நவீனப்படுத்தப்பட்டு வருகிறது.
# லார்ட் ஆஃப் தி ஃபிலைசு

**லார்ட் ஆஃப் தி ஃபிலைசு** (Lord of the Flies) என்பது நோபல் பரிசு வென்ற ஆங்கில எழுத்தாளர், வில்லியம் கோல்டிங்கால், 1954 ஆம் ஆண்டு எழுதப்பட்ட புதினமாகும்.இப்புத்தகமானது ஓர் தனித் தீவில் மாட்டிக்கொண்ட பிரிட்டன் குழந்தைகள் குழு பற்றியும் மற்றும் அவர்கள் தங்களை எப்படி வழிநடத்திக் கொண்டார்கள் என்பதைப் பற்றி கூறுகிறது.
# லார்ட் ஆஃப் தி ஃபிலைசு

## பின்புலம்

1954 இல் வெளியிடப்பட்ட லார்ட் ஆஃப் தி ஃபிலைசு, கோல்டிங்கின் முதல் புதினம் ஆகும். இது 1955 இன் துவக்கத்தில் பெரிய அளவில் வரவேற்பு பெறாவிட்டாலும், நாளடைவில் சிறந்த விற்பனை நூல்களின் பட்டியலில் சேர்ந்த்தது.
# ஊராட்சி ஒன்றிய நடுநிலைப்பள்ளி, கீழப்பாலையூர்

**'ஊராட்சி ஒன்றிய நடுநிலைப்பள்ளி, கீழப்பாலையூர்** (*Panchayat Union Middle School, Keezhapalaiyur*) இந்தியாவின் தமிழ்நாடு மாநிலத்தில் கடலூர் மாவட்டம், கம்மாபுரம் ஊராட்சி ஒன்றியத்தில் உள்ளது. கீழப்பாலையூர் ஊராட்சி ஒன்றிய நடுநிலைப் பள்ளியில் 110 மாணவர்கள் படிக்கிறார்கள். முப்பது கணினிகளுடன் அதி நவீன ஆய்வகம்; குளிர்சாதன வசதி செய்யப்பட்ட வகுப்பறைகள், வகுப்பறைகளில் திரும்பிய பக்கமெல்லாம் வண்ணமயமான அழகான சுவரோவியங்கள், தூய்மையான அதிநவீன கழிவறை என பன்னாட்டு தரத்துடன் பள்ளி செயல்படுகிறது.
# ஊராட்சி ஒன்றிய நடுநிலைப்பள்ளி, கீழப்பாலையூர்

## வரலாறு

தொடக்கத்தில் கீழப்பாலையூரரில் தொடக்கப் பள்ளி மட்டுமே இருந்தது. இங்குள்ளவர்கள் 5-ஆம் வகுப்பை முடித்து விட்டு 6-ஆம் வகுப்பில் சேர 6 கி.மீ.தொலைவில் உள்ள கம்மாபுரம் செல்ல வேண்டும். மணிமுத்தாறு தண்ணீரைக் கடந்து சென்றுதான் பள்ளிக்கு செல்ல முடியும். பருவமழைக் காலங்களில் ஆற்றில் வேகமாக தண்ணீர் ஓடும். ஆகவே, அந்த நாட்களில் மாணவர்கள் பள்ளிக்கு செல்ல மாட்டார்கள். ஆற்றை கடப்பது ஆபத்தானது என்பதால் இங்குள்ள பெரும்பாலான மாணவர்கள் 5-ஆம் வகுப்புக்கு மேல் படிப்பதில்லை. நடுநிலைப் பள்ளி தொடங்க வேண்டும் என்று கிராம மக்கள் நீண்ட காலமாகப் போராடி வந்தனர். இதனால் 2012-ஆம் ஆண்டில் கீழப்பாலையூர் பள்ளி ஒரு நடுநிலைப் பள்ளியாக தரம் உயர்த்தப்பட்டது.
# ஊராட்சி ஒன்றிய நடுநிலைப்பள்ளி, கீழப்பாலையூர்

## பள்ளியின் வசதிகள்

- குளிர்சாதன வசதி கொண்ட இரண்டு வகுப்பறைகள்
- வட்ட மேசைகள் கொண்ட தொடக்கப்பள்ளி வகுப்பறைகள்
- நவீன வசதிகள் கொண்ட இரண்டு கழிப்பிடங்கள்
- தொடுதிரை தொழில்நுட்ப வசதி
- வண்ண ஓவியங்கள் நிரம்பிய சுற்றுச்சுவர்
# பால் கிரிக் அருவி

**கிாிக் அருவி** (Fall Creek Falls) என்பது மிசிசிப்பி ஆற்றின் கிழக்குப் பள்ளத்தாக்கில் அமைந்துள்ள ஒரு அருவியாகும். இந்த அருவியானது, ஸ்பென்சர் மற்றும் டென்னீஸிற்கு அருகில் உள்ள பால் கிரீக் அரசு பூங்காவில் அமைந்துள்ளது. பீடபுமியின் மேற்பகுதியில் உள்ள ஒரு சிறிய பாதையின் வழியாக பயணித்து பின் ஒரு மலையிடுக்கு சந்தின் வழியே பாய்ந்து அருவியாக உருவாகின்றது. இந்த அருவி விழுந்து குளமாக மாறி பின்னர் வழிந்தோடுகின்றது. நீர் ஓட்டம் போதுமானதாக இருக்கும் போது, கூன் க்ரீக் அருவியும் சேர்ந்து குளத்தில் விழுந்து பாய்ந்தோடுகிறது.
# காந்திஜி நினைவுத் தொடக்கப் பள்ளி

சென்னை மாவட்டத்திலுள்ள பழம்பெருமை வாய்ந்த பள்ளிகளுள் பெரம்பூரில் இயங்கிவரும் காந்திஜி நினைவுத் தொடக்கப்பள்ளியும் ஒன்று. காந்தியா் கொள்கைகளை நடைமுறைப்படுத்தும் நோக்கோடு திரு சி.எ.குப்புசாமி முதலியாா் அவா்களால் 1968 ஆம் ஆண்டு தொடங்கப்பட்டது. பள்ளியின் முகப்பில் 1978 செப்டம்பா் 30ம் நாளில் அன்றைய தமிழக ஆளுநா் உயா்திரு பிரபுதாஸ் பி.பட்வாாி அவா்களால் கல்வி அமைச்சா் சி.அரங்கநாயகம் அவர்கள் முன்னிலையில் காந்திஜியின் உருவச்சிலை திறந்துவைக்கப்பட்டது.அன்று முதல் இப்பகுதி மக்களின் கல்வித் தேவைகளை நிறைவேற்றுவதில் அளப்பாிய பணி ஆற்றிக் கொண்டுள்ளது.
# தங்கசேரி கலங்கரை விளக்கம்

**தங்கசேரி கலங்கரை விளக்கம்** *(Tangasseri Lighthouse)* இந்தியாவின் கேரள மாநிலத்திலுள்ள கொல்லம் பெருநகரப் பகுதியில் தங்கசேரியில் அமைந்துள்ள இரண்டு கலங்கரை விளக்கங்களுள் ஒன்றாகும். கொல்லம் மாநகராட்சி மற்றும் கொல்லம் கலங்கரை விளக்கப் பொது இயக்ககம் தங்கசேரி கலங்கரை விளக்கத்தைப் பராமரிக்கிறது. 41 மீட்டர் உயரத்துடன் வெள்ளை மற்றும் சிவப்பு நிறத்தில் சாய்ந்த பட்டைகள் வரையப்பட்ட உருளையான இக் கோபுரம் 1902 ஆம் ஆண்டு முதல் இயங்கி வருகிறது. கேரள கடற்கரையில் அமைந்துள்ள இரண்டாவது மிக உயர்ந்த கலங்கரை விளக்கமாகவும் கேரளாவில் அதிகமாகப் பார்வையிடப்பட்ட கலங்கரை விளக்கமாகவும் இது கருதப்படுகிறது.
# தங்கசேரி கலங்கரை விளக்கம்

## வரலாறு

கலங்கரை விளக்கத்தை உருவாக்குவதற்கு முன்பு, பிரித்தானியக் கிழக்கிந்திய நிறுவனம் ஒரு எண்ணெய் விளக்கு கொண்ட கோபுரத்தை நிறுவியிருந்தது. 1902 ஆம் ஆண்டில் அவர்கள் தங்காசேரி கலங்கரை விளக்கை கட்டியெழுப்பினர், 1930 ஆம் ஆண்டில் கோபுரத்தின் மீது விரிசல் ஏற்பட்டது பின்பு அது சரிசெய்யப்பட்டது. 1932, 1940, 1962, 1967, 1990 மற்றும் 1994 ஆம் ஆண்டுகளில் மீண்டும் இந்த ஒளி மூலம் புதுப்பிக்கப்பட்டது. 2016 ஆம் ஆண்டு முதல் பார்வையாளர்களின் வசதிக்காக இங்கு மின் தூக்கி வசதியும் ஏற்படுத்தப்பட்டது.
# தங்கசேரி கலங்கரை விளக்கம்

## இருப்பிடம்

கேரளாவின் கொல்லம் நகரத்தில் உள்ள தங்கசேரி கடற்கரையில் இந்த கலங்கரை விளக்கம் அமைந்துள்ளது. இந்தியாவில் ஆங்கிலோ-இந்திய கலாச்சாரம் இன்னும் பராமரிக்கப்படும் ஒரே இடமாக இது உள்ளது. பழங்கால போர்த்துகீசிய கட்டிடக் கலையின் மிச்சங்களாக இங்கு கரையோரப் பாதுகாப்பு அறண், புனித தாமசு கோட்டை, போர்த்துகீசிய கல்லறை, ஒரு கால்வாய், பழங்காலக் கொல்லம் துறைமுகம், மற்றும் குழந்தை இயேசு ஆலயம் போன்ரவை உள்ளன.
திங்கட் கிழமை தவிர்த்து இதர வார நாட்களில் காலை 11 மணி முதல் மாலை 5 மணி வரை பார்வையாளர்கள் இங்கு அனுமதிக்கப்படுகிறார்கள்.
# திருகு அளவி

**திருகு அளவி** (Micrometer) என்பது ஒரு பொருளின் தடிமனை காண உதவுகிற ஒரு கருவியாகும். திருகு அளவி கருவியின் மீச்சிற்றளவு 0.01 மி.மீ ஆகும்.
# திருகு அளவி

## தத்துவம்

திருகு தத்துவத்தின் அடிப்படையில் திருகு அளவி வேலை செய்கிறது,
நிலையான மரைக்குள் இயங்கும் திருகைச் சுற்றும் பொது அதன் முனை முன்னொக்கி நகரும் தொலைவு சுற்றப்பட்ட சுற்றுக்களின் எண்ணிக்கைக்கு நேர் தகவிலிருக்கும்.
# திருகு அளவி

## புரியிடை தூரம்

புரியிடை தூரம் என்பது புரிக்கொலின் திருகு நகர்ந்த தொலைவு தலைக்கொல் சுற்றிய சுற்றுக்களின் எண்ணிக்கை
# கிருஷ்ணசாமி சுந்தரராஜன்

**கிருஷ்ணசாமி சுந்தரராஜன்** *(Krishnaswamy Sundararajan)*(பரம் விசிட்ட சேவா பதக்கம்) (28 ஏப்ரல் 1930 - 8 பிப்ரவரி 1999),) இவர் பிரித்தானிய இந்தியப் படைத்துறையின் ஐந்தியப் படைக்கான கடைசி கட்டளை அலுவலராக விளங்கினார்.  
இவர் தன் படைத்துறைப் பணியின்போது இந்திரா காந்தியின் ஆணைப்படி, நீல விண்மீன் நடவடிக்கையைச் செயல்படுத்தி, அர்மந்திர் சாகிபு சிலையை தங்கக் கோயிலில் இருந்து நீக்கினார். இவர் ட்ன படைத்துறைப் புலமைக்காகவும் விடுதலை பெறற இந்தியாவின் சிறந்த ஆளுமை மிக்க படைத்துறைத் பொதுத் தலைவராக பணியாற்றியமைக்காகவும் பெரிதும் பாராட்டப்பட்டார்ரிவர் இந்தியப் படைத்துறையில் பல தொழில்நுட்ப முன்னேற்றங்கலை அறிமுகப்படுத்தினார். இவர் போபர்சு ஊழலில் போபர்சு கோவிட்சர் பரிந்துரையை அப்படியே பின்பர்ரியமைக்காக கேள்விக்குள்ளானார். இவர் படைத்துறைத் தலைவராக, பிராசுட்டேக்சு நடவடிக்கையை திட்டமிட்டு அதை இராசத்தான் எல்லையில் செயல்படுத்தினார்.
# கிருஷ்ணசாமி சுந்தரராஜன்

## இளமை

1930 ஆம் ஆண்டு ஏப்ரல் 28 ஆம் தேதி சென்னையில் செங்கல்பட் டில் பிறந்தார். பட்டப்படிப்பைப் பெறுவதற்கு முன்பு அதை விட்டு வெளியேறி அவர் சென்னை கிறிஸ்தவக் கல்லூரியில் சேர்ந்தார்.பின்னர், அவர் தமிழ்நாட்டில் வெலிங்டனில் உள்ள பாதுகாப்புச் சேவைகள் பணியாளர்கள் கல்லூரியில் (DSSC) பட்டம் பெற்றார். அவர் அமெரிக்காவின் ஃபோர்ட் லீவென்வொர்த் கட்டட, பொது பணியாளர் கல்லூரியிலும் புது தில்லி தேசியப் பாதுகாப்புக் கல்லூரியிலும் படித்தார். அவர் அலகாபாத் பல்கலைக்கழகத்தில் பன்னாட்டுப் படிப்புகளில் ஒரு கலை முதுவர் பட்டம் பெற்றார். சென்னை பல்கலைக்கழகத்தில் மூதறிவியல் பயின்றார் .
# கிருஷ்ணசாமி சுந்தரராஜன்

## படைத்துறைப் பணி

1946 ஆம் ஆண்டில் மகர் படைப்பிரிவில் அவர் பணியமர்த்தப்பட்டார். இவர் பிரிகேடியர் பொறுப்பு வகித்தபோது, இவர் படைத்துறைத் தலைமையக இணை படைத்துறைச் செயலாளராக 1973 ஜனவரி 20 இல் பணியமர்த்தப்பட்டார். இந்தியப் படை வரலாற்றிலேயே ஒரு காலாட்படை அலுவலர் உயர் ஆயுதப்படை முதல் பிரிவுக்கு இப்பதவியில் உயர்த்தப்பட்டது இதுவே முதல்முறையாகும். இவர் கே.வி. கிருஷ்ணாராவ் அவர்களால் இந்தியப் படையைத் தொழிநுட்ப மேம்பாட்டுக்காக மறுசீரமைப்புச் சிறுகுழுவொன்றில் பணியாற்றத் தேர்வு செய்யப்பட்டார். மேலும் இவர் முந்தைய ஆயுதக் காலாட்படையணிகளை ஒருங்கிணைத்து எந்திர ஆயுதப் படைப்பிரிவை உருவாக்கினார்.
# கிருஷ்ணசாமி சுந்தரராஜன்

## படைத்துறைப் பணி

### நீல விண்மீன் நடவடிக்கை

இவர் 1979 பிப்ரவரி 5 இல் பொதுக் கட்டளைத் தலவராக பதவி உயர்வு பெற்றார். 1984 ஆம் ஆண்டில் அவர் அமிர்தசரசில் பொற்கோயிலைக் கைப்பற்றிய சீக்கியத் தீவிரவாதிகளை வெளியேற்ற நீல விண்மீன் நடவடிக்கைக்குத் திட்டமிட்டார். .
# கிருஷ்ணசாமி சுந்தரராஜன்

## படைத்துறைப் பணி

### படைத்துறைப் பணியாளர் தலைவர்

இவர் 1986 இந்தியப் படைத்துறை மேலராகப் பதவி உயர்வு பெற்றதும், இந்தியப் படைத்துறைப் பணியாளர் தலைவராக அமர்த்தப்பட்டார். இப்பதவிப் பொறுப்பை ஏற்றதும், இவர் படைவீரர்களுக்கு ஒரு கடிதம் வழி குறைந்துவரும் படைத்துறைச் செந்தரம் பற்றியும் போலிபகட்டால் விளைந்துவரும் கேடுகள் பர்றியும் அறிவுறுத்தினார்.
# கிருஷ்ணசாமி சுந்தரராஜன்

## படைத்துறைப் பணி

### வல்லூறு காப்பரண் நடவடிக்கை

சும்தொராங்சூவில் இவர் 1986 இல் மேற்கொண்ட சீன-இந்திய எல்லைக்காப்பரண் நடவடிக்கையான வல்லூறு நடவடிக்கை 1987 பரவலாகப் பாராட்டப்பட்ட நடவடிக்கையாகும். சீனர்கள் சும்தொராங்சூவை பிடித்துக் கொண்டிருந்தனர். இவர் இந்திய வான்படையின் புதிய வாந்தூக்குதிறத்தைப் பயன்படுத்தி, சித்தாங்குப் படைப்பேரணியைத் தவாங்கு ந்கருக்கும் வடக்கே தண்டிறக்கினார். இந்தியா 1962 இல் கேவலமாகத் தோல்விகண்ட நாம்காச்சூ ஆற்றின் குறுக்கே உள்ள ஆத்துங்குலா முகட்டுப் பாலத்தை இந்திய படைகள் தம்கையகத்தில் வைத்திருக்கச் செய்தார். இதர்கு எதிராகச் சீனாவும் தன் படைவலிமையைப் பதற்றத்தோடு செறிவாக்கியது. மேலைய படைப்புலமையாளர்கள் போர்மூள வாய்ப்புள்ளதாகக் கருதினர். இவரது பதற்றமூட்டும் நடவடிக்கைகளுக்கு முதன்மை அமைச்சர் இராசீவ் காந்தியின் அணுக்கர்கள் குற்றஞ்சாட்டினர். ஆனாலும் சுந்தர ராசன் த்ம நடவடிக்கைகளில் உறுதியாக நின்றார். மேலும், முதன்மை அமைச்சரின் முதுநிலை அறிவுரையாளருக்கு, "கிடைக்கும் தொழில்முறை அறிவுரை போதவில்லை என்றால் அருள்கூர்ந்து மாற்று ஏற்பாடுகளுக்கு வழிவகை செய்யுங்கள்" என அறைகூவல் விடுத்தார். எனவே, முரண்பாடு தணியலானது.  
இவர் 1986 இல் இதேபோல பாக்கித்தான் எல்லையிலும் ஒரு பேரளவு எந்திரமய காலாட்படை நகர்வுவழி எல்லை "வெண்கலக் காப்பரண் நடவடிக்கையை" மேற்கொண்டார். இதற்கு எதிராக பாக்கித்தானும் தன் படைவலிமையைச் செறிவாக்கியது. இப்பதற்றச் சூழல் 1987 பிப்ரவரி பேச்சுவார்த்தைகளால் தணிவிக்கப்பட்டது.
# கிருஷ்ணசாமி சுந்தரராஜன்

## படைத்துறைப் பணி

### பவான் நடவடிக்கை

1987 இல், இந்திய அரசாங்கம் இலங்கையைத் தன் போர்நிறுத்தக் கோரிக்கையை ஏற்றுக்கொள்ளச் செய்ததுடன், விடுதலைப் புலிகளை ஆயுத நீக்கம் செய்ய, இந்திய அமைதி காக்கும் படையை யாழ்ப்பாணத்திற்கு அனுப்பியது. இருப்பினும், இந்தியப் படை, வழக்கத்திற்கு மாறான அந்தக் காட்டுப்போர்ப் பட்டறிவின்மையால் பெருமளவு உயிரிழப்புக்களை எதிர்கொண்டது. எனினும், இந்தியக் கடற்படையின் சிறப்புக் கட்டளைப் படை , புலிகளின் கட்டுப்பாட்டுக் குண்டுவீச்சின்/ குண்டு வெடிப்பின் நடுவிலும் விடுதலைப்புலிகளின் கட்டுபாட்டில் கடல்போர்மேடைகளை அழித்து, சில வெற்றிகளைப் பெற்றது.
# கிருஷ்ணசாமி சுந்தரராஜன்

## அணுவாற்றல் கொள்கை

இந்திய அணுவாற்றல் கொள்கையை உருவாக்கிய கருநிலைக் குழுவில் ஒருவராவார். மிக மூத்த படைத்துறைத் தலைவர் என்ற வகையில் இவர் தான் இந்திய அணுவாற்றல் நெறியை அட்மிரல் இராதாகிருஷ்ண அரிராம் தகிலானியுடன் இணைந்து வரைந்தார். ஓய்வுக்குப் பிறகு, அரசியல்வாதிகலிடம் அணுவாற்றல் பதுகாப்பு குறித்த பொறுப்பின்மையைக் குறித்து கவலைப்பட்டார். *இந்துத்தானின் அறிவுக்குருடர்கள்* எனும் நூலையும் 1993 இல் எழுதினார். யானையின் தனி உறுப்புகளை வைத்து யானையைத் தவறாக விளக்கிய ஆறு மதிகேடரைப் போலமைந்த இந்திய அணுவாற்றல் கொள்கையோடு ஒப்பிடுகையில், இந்நூல் இந்திய அணுவாற்றல் கொள்கைக்கான தெளிந்த செயல்நெறிமுறையை வகுத்தளித்தது.
# கிருஷ்ணசாமி சுந்தரராஜன்

## பெருமை

இந்தியப் படைத்துறையிலேயே இவர் நெடுநோக்குடைய ஆயுதப்படை கட்டளையாளராக விளங்கினார். முதலில் இவர் காலாட்படையில் சேர்ந்தாலும், இவர் ஆயுதப்படைப் போரில் குறிப்பாக தகரிப் போரில் ஆர்வமும் விருப்பமும் கவியப் பெற்ற மாணவராயிருந்தார். எந்திர ஆயுதங்களையும் படைவீரர்களையும் முழுவரம்புக்கு பயன்படுத்தும் இயக்க வழிகாட்டுதல்களைத் தன் கட்டளையாள்ரிடம் முன்மொழியும் முன்னோடியாகத் திகழ்ந்துள்ளார். இவர் தார்ப் பாலைவனத்தில் நடந்த பல செய்முறைகளில் மணற்குவிந்த மேடுகளில் முழுவேகத்தோடு எந்திரத் தகரிகள் 70செல்சியசு வெப்பநிலையில் இயங்க ஆணையிட்டுள்ளார். மேலும், இவர் இந்திய ஆயுதப் படைகளின் கருப்புச் சீருடையை வடிவமைத்துள்ளார். பிறகு, இவர் காலாட்படைப்பிரிவுகளை எந்திரமயமாக்கிட முயன்றார். வேகம், தொழில்நுட்பம், இயங்காயுதங்களில் கவனம் செலுத்தினார். இப்போது இவை இந்தியத் தாக்குதல் படையின் ஒருங்கிணைந்த பகுதியாகிவிட்டது.
இந்திய அணுசக்தி கொள்கையை உருவாக்கிய முக்கிய குழுவில் சுந்தர்ஜி இருந்தார். அட்மிரல் ஆர்.ஹெ. தஹியானியுடன் இராணுவத்தில் ஒரு மூத்த தளபதியாக சுந்தர்ஜி இந்திய அணுசக்தி கோட்பாட்டை எழுதினார். பதவி ஓய்வு பெற்ற பின், அணுசக்தி பாதுகாப்பு தொடர்பாக அரசியல்வாதிகளின் பதில் இல்லாததால் அவர் மகிழ்ச்சியடைந்தார், 1993 இல் இந்துஸ்தான் புத்தகம் புத்தகம் எழுதினார்.  
இவர் புத்தியற் படைத்துறைச் சிந்தனையை வடிவமைத்தலில் பெருந்தாக்கம் செலுத்தியவர் ஆவார். முற்றுகைசார் கல்லூரியின்(இப்போதுஆயுதப்படைக் கல்லூரி, மோவ்) கட்டளையாளராக, வேகம், முடிவெடுத்த செயல்பாடு, தொழில்நுட்பம், ஆயுதங்கள் ஆகியவற்றை வற்புறுத்திப் போர்க்கையேட்டைத் திருத்தி முற்றிலும் மாற்றி எழுதினார். வளைகுடாப் போரில் ஈராக்கியத் துருப்புகள் முற்றிலுமாக அழியும் என முன்னுரைத்த சிலரில் இவரும் ஒருவராவார். இவர் இந்தியா டுடே இதழுக்கு மீத்தர வான்படைத் தொழில்நுட்பத்தின் பங்களிப்பைத் தெளிவாக விள்ளைக் கட்டுரை வரைந்துள்ளார்.  
இவர் ஒருபகுதி மட்டும் முடிந்த வாழ்க்கை வரலாற்றை, *சில விளைவுகளைப் பற்றி: ஒரு படைவீரனின் நினைவலைகள்* எனும் தலைப்பில் 105 நிகழ்வரைவுகளாகத் திட்டமிட்டு 33 நிகழ்வரைவுகளையே எழுதி முடித்துள்ளார்.
# கிருஷ்ணசாமி சுந்தரராஜன்

## சொந்த வாழ்க்கை

இவர் படை மேலராக இருந்தபோது பத்மாவை மணந்தார். இவர்களுக்குப் பிரியா, விக்ரம் என இரு மக்கள் உண்டு. இவர் 1978 இல் கிழக்குக் கட்டளையகப் XXXIII படைப் பிரிவில் பொதுக் கட்டளை அலுவலராகப் பணியில் இருந்தபோது, இவரது மனைவி தில்லி படைசார் குடியிருப்பு மருத்துவமனையில் இறந்துவிட்டார். பின்னர், இவர் இரன்டாம் திருமணம் செய்துக் கொண்டார். இவரது இரண்டாம் மணைவி வாணி, இவரது நினைவலைகள் நூலாகிய *சில விளைவுகல் பற்றி – ஒரு படைவீரனின் நினைவுகூர்தல்* எனும் பதிப்புக்கு முதல் அத்தியாயத்தை எழுதியுள்ளார். இந்நூல் அவரது இறப்புக்குப் பிறகு வெளியிடப்பட்டது.
# கிருஷ்ணசாமி சுந்தரராஜன்

## இறப்பு

சுந்தர்ஜி ஜனவரி 1998 இல் இயக்குநரம்புநோய் ஒன்றால் தாக்கப்பட்டமை கண்டறியப்பட்டு,1998 மார்ச்சில் மருத்துவமனையில் சேர்ந்து, 1999 ஏப்பிரலில் தன்70 ஆம் அகவையில் இறந்தார்.
1998 மார்ச்சில்ல் அவர் மருத்துவமனையில் சேர்க்கப்பட்டார். அவர் 8 பிப்ரவரி 1999 அன்று தன் 69ஆம் அகவையில் இறந்தார். அவரது மகன் விக்ரம் சுந்தர்ஜி நன்கு அறியப்பட்ட எழுத்தாளர் ஆவார்.
# கிருஷ்ணசாமி சுந்தரராஜன்

## தகைமைகளும் விருதுகளும்

| பரம் விசிட்ட சேவா பதக்கம் | பொது தொண்டுப் பதக்கம் 1947 |  |  |
| --- | --- | --- | --- |
| சாமான்ய சேவா பதக்கம் | சமர் சேவா நட்சத்திரம் | பசுசிமி நட்சத்திரம் | இரக்சா பதக்கம் |
| சங்கிராம் பதக்கம் | இந்திய விடுதலைப் பதக்கம் | 25 ஆண்டு விடுதலைப் பதக்கம் |  |
| 30 ஆண்டு நீள்பணிப் பதக்கம் | 20 ஆண்டு நீள்பணிப் பதக்கம் | 9 ஆண்டு நீள்பணிப் பதக்கம் | போர்ப் பதக்கம்: 1939 - 1945 |  
| பரம் விசிட்ட சேவா பதக்கம் | பொது தொண்டுப் பதக்கம் 1947 |  |  |
| --- | --- | --- | --- |
| சாமான்ய சேவா பதக்கம் | சமர் சேவா நட்சத்திரம் | பசுசிமி நட்சத்திரம் | இரக்சா பதக்கம் |
| சங்கிராம் பதக்கம் | இந்திய விடுதலைப் பதக்கம் | 25 ஆண்டு விடுதலைப் பதக்கம் |  |
| 30 ஆண்டு நீள்பணிப் பதக்கம் | 20 ஆண்டு நீள்பணிப் பதக்கம் | 9 ஆண்டு நீள்பணிப் பதக்கம் | போர்ப் பதக்கம்1939–1945] |
# கிருஷ்ணசாமி சுந்தரராஜன்

## பதவி உயர்வு நாட்கள்

| இரண்டாம் தளபதி | பிரித்தானிய இந்தியப் படை | 2 ஏப்பிரல் 1946 (emergency) |
| --- | --- | --- |
| காலாட்படைத் தளபதி | இந்தியப் படை | 1953 |
| படைமேலர் | இந்தியப் படை | 28 சனவரி 1960 |
| கட்டளைக் கலோனல் | இந்தியப் படை | 26 நவம்பர் 1965 |
| இந்தியப் பொதுப் படைமேலர் | இந்தியப் படை | 26 ஜூலை 1974 |
# கொடநாடு காட்சி முனை

**கோடநாடு காட்சி முனை** *(Kodanad View point)* இந்தியாவின் தமிழ்நாடு மாநிலத்திலுள்ள நீலகிரி மாவட்டம் கோத்தகிரி நகரில் அமைந்துள்ள ஒரு சுற்றுலா தளமாகும்.
# கொடநாடு காட்சி முனை

## அமைவிடம்

நீலகிரி மாவட்டத்தின் கிழக்கு கோடியில் கோத்தகிரிக்கு கிழக்கே 18 கிலோமீட்டர் தொலைவில் 11°31′29″வடக்கு 76°54′57″கிழக்கு என்ற அடையாள ஆள்கூறுகளில் கொடநாடு காட்சி முனை அமைந்துள்ளது. கடைக்கோடியில் இந்த இடம் அமைந்துள்ள காரணத்தால் விளிம்புநிலை நாடு என்றும் இப்பகுதி அழைக்கப்படுகிறது
# பிரிப்பு செயல்முறை

**பிரிப்பு செயல்முறை** (Separation process) என்பது ஒன்றுக்கு மேற்பட்டு கலந்துள்ள இரசாயன பொருட்களில் இருந்து தேவையான பொருளை பிரிக்கும் முறையைக் குறிப்பது ஆகும். பிரித்தெடுத்தலானது இரசாயன பண்புகள் அல்லது அளவு, வடிவம், அடர்த்தி, அல்லது கலவை போன்றவற்றை அடிப்படையாக கொண்டது ஆகும். பொதுவாக பிரிப்பு செயல்முறையானது பிரிக்க பயன்படுத்தும் செயல்முறைகளின்படி வகைப்படுத்தப்படுகின்றன.  
ஒரு சில விதிவிலக்குகளை விடுத்து, பல தனிமங்கள் அல்லது வேதிச் சேர்மங்கள் கலவையாக இயற்கையாக தூய்மையற்ற நிலையிலே காணப்படுகின்றன. பெரும்பாலும் இந்த தூய்மையற்ற மூலப்பொருட்களை, சுத்திகரிக்கப்பட்ட மூலக்கூறுகளாக பிரிக்க வேண்டும், அதற்கு நவீன தொழிற்துறையின் பிரித்தல் நுட்பங்கள் அவசியம். அலுமினிய உலோகத்திற்காக பாக்சைட் தாது சுத்திகரிப்பதில் மின்னாற்பகுப்பைப் போலவே, சில நேரங்களில் இந்த பிரித்தெடுத்தலுக்கு முழு சுத்திகரிப்பு தேவைப்படுகிறது, ஆனால் முழுமையற்ற பிரித்தல் நுட்பத்தின் ஒரு நல்ல உதாரணம் எண்ணெய் சுத்திகரிப்பு ஆகும். பல்வேறு நீரகக்கரிமங்கள் மற்றும் அசுத்தங்கள் ஆகியவற்றின் கலவையாக கச்சா எண்ணெய் உள்ளது. சுத்திகரிப்பு செயல்முறையில் இந்த கலவையை இயற்கை எரிவாயு, பெட்ரோல், இரசாயன மூலப்பொருட்களை போன்ற மற்ற மதிப்புமிக்க கலப்புகளாகப் பிரிக்கிறது, இதில் எதுவுமே தூய பொருட்கள் இல்லை, ஆனால் அவை ஒவ்வொன்றும் கச்சா எண்ணெயில் இருந்து பிரிக்கப்பட வேண்டும். இந்த சந்தர்ப்பங்களில், பிரிக்க விரும்பிய இறுதி பொருளைப் பெற பிரித்தெடுப்பதற்கான ஒரு தொடர் நிகழ்வு அவசியம்.  எண்ணெய் சுத்திகரிப்பு விஷயத்தில், கச்சா எண்ணெயானது, தனித்தனியான வடித்திறக்கல் வழிமுறைகளில் நீண்ட தொடர்வரிசை பணிக்கு உட்படுகிறது. ஒவ்வொன்றும் வேறுபட்ட தயாரிப்பு முறை அல்லது இடைநிலையில் உற்பத்தி செய்யப்படுகிறது.
# பிரிப்பு செயல்முறை

## பிரிப்பு நுட்பங்களின் பட்டியல்

- பரப்புக் கவர்ச்சி
- கேபிலரி எலக்ட்ரோஃபோரிசிஸ்
- மைய விலக்கல் மற்றும் சுழற்சி பிரிப்பு என்பவை அடர்த்தி வேறுபாடுகளின் அடிப்படையில் பிரித்தல்
- வண்ணப்படிவுப் பிரிகை
- படிகமாதல்
- தெளிய வைத்து இறுத்தல்
- டெமிஸ்டர் (ஆவி)
- வடித்திறக்கல்
- உலர்த்தல்
- மின்புலத் தூள்நகர்ச்சி
- மின்னாற்பகுப்பு பிரித்தல்
- துப்புரவாக்கல்
- ஆவியாதல்
- பிரித்தெடுத்தல் (வேதியியல்)
- லேசிங் (வேதியியல்)
- கரைப்பானால் பிரித்தெடுத்தல்
- திட நிலை பிரித்தெடுத்தல்
- புலம் ஓட்டம் பின்னணி
- ஃப்ரூட் மிதவை
- கரைந்த காற்று பாய்வு
- வடிகட்டுதல்
- பகுதிபடக் காய்ச்சி வடிப்பு
- உறையவைத்து பிரித்தல்
- ஏபிஐ எண்ணெய் நீர் பிரிப்பான்
- காந்தப் பிரிப்பு முறை
- வீழ்படிவு
- மறுபடிகமாக்கள் (வேதியியல்)
- ஸ்க்ரப்பர்
- வண்டல் பிரிப்பு
- ஈர்ப்பு பிரிப்பு
- சல்லடை பிரிப்பு
- ஸ்ட்ரிப்பிங் (வேதியியல்)
- பதங்கமாதல்
- சவ்தர்ஸ்-பிரவுன் சமன்பாடு
- தூற்றுதல்
- உருக்குதல்
# அக்கூஸ்டிக் நியுரோமா

**அக்கூஸ்டிக் நியுரோமா** (*acoustic neuroma*, *vestibular schwannoma (VS)*) என்பது செவிநரம்பில் ஏற்படும் வளர்ச்சிக் கட்டியாகும். இதன் விளைவாக செவியில் இரைச்சல், ஒருபக்கச் செவித்திறன் இழப்பு, மயக்கம், தலைச்சுற்றல், செவியில் நமைச்சலும், வலியும் ஏற்படும்.
# அக்கூஸ்டிக் நியுரோமா

## சிகிச்சை முறை

கட்டியின் அளவு, நரம்பில் அது வளர்ந்திருக்கும் பகுதி இவற்றைப் பொறுத்து அறுவை சிகிச்சை முறை முடிவு செய்யப்படுகின்றது. நரம்பு மண்டல அறுவை மருத்துவர்களும், காது, மூக்கு, தொண்டை அறுவை மருத்துவர்களும் அறுவைக்கென்று பயன்படுத்தும் நுண்ணோக்கியின் உதவி கொண்டு இக்கட்டியினை அகற்றுவார்கள்.
# இருங்காட்டுக்கோட்டை

**இருங்காட்டுக்கோட்டை**(*Irungattukottai*) சென்னைக்குமிகஅருகேசென்னை - பெங்களூர்நெடுஞ்சாலையில் (நெ. சா: 4) உள்ளஒருபகுதியாகும்.இதுகாஞ்சிபுரம்மாவட்டத்தில்உள்ளது. கடந்த 10ஆண்டுகளாகஇருங்காட்டுகோட்டையில் தமிழக அரசும் பல தொழில் மற்றும் உற்பத்தி நிறுவனங்களும் அதிகளவில் தங்கள் முதலீடுகளை செய்துள்ளமையால் முக்கியத்துவம்வாய்ந்தபகுதியாகமாறியுள்ளது.  
தமிழகஅரசானதுஇங்குதமிழ்நாடுஅரசுதொழில் முன்னேற்றகழகம் (சிப்காட்)பெருந்தொழில்வளாகத்தையும் சிறப்புபொருளாதாரமண்டலத்தையும்அமைத்துள்ளது.  
இருங்காட்டுக்கோட்டையில்ஹுண்டாய்கார்நிறுவனமானதுமிகப்பெரியகார்தொழிற்சாலையைஅமைத்துள்ளது. இதன்மூலம் ஆப்ரிக்கா, மத்திய கிழக்கு நாடுகள், இலத்தீன் அமெரிக்கா, ஆத்திரேலியா உள்ளிட்ட 85 நாடுகளுக்கு கார்களை ஏற்றுமதி செய்யும் மையமாக இருங்காட்டுக்கோட்டைவிளங்குகிறது. இந்தியாவின்முதல்தனியார்வான்வழிசரக்குபோக்குவரத்துநிலையம்அமைக்கும்பணியானது 2015 சூலை 17அன்றுதுவங்கப்பட்டுள்ளது.  
பொ.ஊ. 1025-ல் சோழர்காலத்தில் கட்டப்பட்ட சிவன் கோவில் சிதிலமடைந்த நிலையில் இங்கு அமைந்துள்ளது. இது இராஜராஜ சோழனால் நிறுவப்பட்டது.
# தவழ்தல்

**தவழ்தல்** அல்லது **ஊர்ந்து செல்லல்** என்பது (Crawling or Quadrupedal movement) என்பது மனிதர் இடம்பெயர்து செல்ல பயன்படுத்தும் ஒரு முறையாகும். இதை மனிதன் இடம்பெயர மிகப்பழங்காலத்தில் இருந்து பயன்படுத்திவந்த ஒரு முறையாகும். இது பெரும்பாலும் விலங்கினங்களின் நாற்கால் நகர்வை ஒத்தது.
# தவழ்தல்

## மனிதன் தவழும் தருணங்கள்

- குழந்தை பருவத்தில் மனிதனால் நடக்க இயலாத நிலையில் தவழ்கிறான்.
- சண்டைகளின் போது ஊர்ந்து செல்வது முக்கியமாக பயன்படுத்தப்படுகிறது:
- ஒரு நபரால் நடக்க இயலாமல் போவது, அதவாவது உடலில் காயமேற்படுதல், போதையில் குடித்துவிட்டு நடக்க முடியாத நிலை ஏற்படுவது போன்ற சமயங்களில் ஊா்ந்து செல்கிறான்.
- மிகவும் குறுகளான இடங்களில் (எ.கா. குகைகள், மேசையின் கீழ், சுரங்கம்). சில நேரங்களில் நிலத்தடி சுரங்கத் தொழிலாளர்கள் தங்கள் வேலையின்போது நீண்ட தூரத்தை கடக்க வேண்டிய நேரத்தில் ஊா்ந்து செல்லுகின்றனா்.
- தரையில் ஏதாவது தேடும் போது,
- பராமரிப்பிற்காக, வேலை சம்பந்தப்பட்ட பிற நோக்கங்களுக்காக,
- நகைச்சுவை நோக்கங்களுக்காக ஊர்ந்து செல்வர்.
- திருட்டுத்தனமாக உருவத்தை மறைக்க ஊர்ந்து செல்வர்.
- பார்வைக் குறைபாடு உள்ளவர்கள் கீழே விழாமல் இருக்க தவழ்வது உண்டு
- பயிற்சிக்காக (சீருடைப் பணியாளர்கள்)
- நெருப்பு எாிந்து கொண்டிருக்கும்போது போது, ஊர்ந்து செல்லலாம் ஏனெனில் தரையின் அடியில் ஆக்ஸிஜன் எளிதாக கிடைக்கும் சுவாசிக்க எளிதாக இருக்கும்.
# குமாரசாமி தேசிகர்

**குமாரசாமி தேசிகர்**(*Kumara Swamy Desikar*) (1711-1810) (பிறப்பு குமார சுவாமி, 8 அக்டோபர் 1711 – 5 டிசம்பர் 1810), ஒரு சைவ ஆன்மீக எழுத்தாளர். தமிழ்நாட்டின் காஞ்சிபுரத்தில் தமிழ் பேசும் தேசிகர் குடும்பத்தில் பிறந்தவர். இவர் மூன்று புத்தகங்களுக்கு மேல் இயற்றினார். இவர் ஒரு மரியாதைக்குரிய ஆன்மீகத் தலைவராக இருந்தார்
# குமாரசாமி தேசிகர்

## வாழ்க்கை வரலாறு

தொண்டை மண்டல மக்களுக்கு அர்ச்சகர் மற்றும் தீட்சிதர் ஆவார். குடும்பத்தை விட்டு பிரிந்து சீடர்களுடன் திருவண்ணாமலை சென்றார். அங்கு அவர் முனிவராக மாற திட்டமிட்டார். ஆனால் அது தோல்வியடைந்தது. தங்கம்மாளை மணந்துசிவப்பிரகாசர், வேலய்யர், கருணைப்பிரகாசர் ஆகிய மூன்று மகன்களையும், ஞானாம்பிகை என்ற மகளையும் பெற்றார். மக்களின் கல்விப் பருவத்திலேயே, குமாரசாமி தேசிகர் இறந்தார். மூன்று புத்தகங்களுக்கு மேலாகத் தனது வாழ்நாளில் தொகுத்துள்ளார். தந்தையாரைப் பின்பற்றி இவரது மகன்கள் மூவரும் சைவ, கிறிஸ்தவ மதத்தின் மூலமாகத் தமிழ் தொண்டாற்றியுள்ளனர்.
# குமாரசாமி தேசிகர்

## குடும்பம்

இவரின் மூத்த மகனான சிவப்பிரகாசர் "துறைமங்கலம் சிவப்பிரகாச சுவாமிகள்" எனும் இயற்பெயர் கொண்ட சிற்றிலக்கியப் புலவர்."கற்பனைக் களஞ்சியம்" என்றும் சிவப்பிரகாசர்அழைக்கப்படுகிறார். இவர், "கவி சார்வ பெளமா", "நன்னெறி சிவப்பிரகாசர்", "துறைமங்கலம சிவப்பிரகாசர்" என்று பலவாறாக அழைக்கப்பட்டார்.தமிழகத்தில் சைவ வளர்ச்சிக்கு வித்திட்ட சமய குரவர்களான சம்பந்தர், சுந்தரர், அப்பர் மற்றும் மாணிக்கவாசகர் ஆகிய நால்வருக்கும் "நால்வர் நான்மணி மாலை" என்ற கவிதை நூலை இவர் எழுதினார். இவர் கீழ்க்கண்டசைவசமயச் சார்புள்ள நூல்களை இயற்றியுள்ளார்.  
திருச்செந்தூர் நீரோட்டக யமக அந்தாதி(உதடு ஒட்டாமல் பாடப்படும் ஒருவகை பா வகை -31 பாடல்கள்), நன்னெறி (நூல்), திருவெங்கை உலா, திருவெங்கை அலங்காரம், நால்வர் நான்மணி மாலை, சிவப்பிரகாச விகாசம், தருக்கப்பரிபாஷை, சதமணி மாலை, வேதாந்த சூடாமணி, சிந்தாந்த சிகாமணி, பிரபுலிங்க லீலை, பழமலை அந்தாதி, பிட்சாடண நவமணி மாலை, கொச்சக கலிப்பா, பெரியநாயகி அம்மை கட்டளைக் கலித்துறை, சிவநாம மகிமை, இஷ்டலிங்க அபிஷேக மாலை, நெடுங்கழி நெடில், குறுங்கழி நெடில், நிரஞ்சன மாலை, கைத்தல மாலை, சோனசைல மாலை, சீகாளத்திப் புராணம், திருவைங்கை கோவை, நெஞ்சுவிடு தூது, சிவஞான பாலையர் மற்றும் திருக்கூவ புராணம்  
குமார சுவாமி தேசிகர் அவர்களின் ஒரே குமாரத்தி ஞானாம்பிகை, போருர் சாந்தலிங்க சுவாமிகள் அவர்களை மணம் புரிந்து விழுப்புரம் மாவட்டம் மயிலையில் வாழ்ந்து இயற்கை எய்தினார்.  
இவரது இரண்டாம் மகனான கருணை பிரகாசர் "சீகாளத்திப் புராணம்" "இஷ்டலிங்க அகவல்" போன்று ஐந்து நூல்களை இயற்றியுள்ளார். தனது பதினாறாவது வயதில் "காமாட்சி" என்பவரை மணம் முடித்த அவர் பதினெட்டாம் வயதில் நாகப்பட்டினத்தில் உள்ள திருவேங்கையில் இறந்தார்.  
குக நமச்சிவாய தேசிகரைப் பற்றிய குருநமச்சிவாய லீலை, கிரிஷ்னனண் பற்றிய பாரிவாத லீலை, கும்பகோன சாரங்க தேவரைப் பற்றிய வீரசிங்காதன புராணம், மயிலை இரட்டைமணிமாலை, மயிலத்துலா, நல்லூர் என்ற வழங்குகின்ற வில்வாரண்ய ஸ்தலபுராணம், திருவைகாவூர்ப் புராணம், இஷ்டலிங்க கைத்தல மாலை போன்ற பல நூல்களை இயற்றியவர் குமாரசாமி தேசிகரின் கடைசி மகனான வேலய்ய தேசிகர் ஆவார்.
# குமாரசாமி தேசிகர்

## இறப்பு

புதுச்சேரி அருகில் உள்ள நல்லாற்றூர் எனும் ஊரில் தனது 32-ஆம் வயதில் இறந்தார்.  
குமாரசாமி தேசிகரின் மற்ற இரு குமாரர்களுக்கும் ஒரு குமாரத்திக்கும் குழந்தைப்பேறு இல்லை. மாறாக வேலையருக்குச் சுந்தரேசனார் என்ற மகனும் அந்த மகனுக்குக் கற்பகாம்பாள் என்ற மனைவியின் மூலமாகச் சுவாமிதாச தேசிகர் என்ற மகனுமாகச் சந்ததி தொடர்ந்தது.  
சுவாமிதாச தேசிகர் பிற்காலத்தில் கிறித்தவ மதத்திற்கு மாறி சூசை எனத் தனது பெயரை மாற்றித் தமிழ் தொண்டாற்றினார். இவரது மகன்கள், பேரன்கள் என அனைவரும் தமிழ் இலக்கியத்திற்குக் குறிப்பிடத்தக்க அளவில் பங்காற்றியுள்ளனர்
# திருநின்றவூர் தொடருந்து நிலையம்

**திருநின்றவூர் தொடருந்து நிலையம்** (Thiruninravur Railway Station) என்பது சென்னை மத்திய தொடருந்து நிலையம் - அரக்கோணம் தொடருந்து நிலையம் இவற்றுக்கிடையே உள்ள பகுதியில் உள்ள சென்னை புறநகர் இருப்பு வழியிலுள்ள தொடருந்து நிலையம் ஆகும். இந்தத் தொடருந்து நிலையமானது, திருநின்றவூரின் அருகாமைப்பகுதி மக்களுக்கு சேவையாற்றுகிறது. இந்த தொடருந்து நிலையமானது சென்னை மத்திய தொடருந்து நிலையத்திலிருந்து மேற்கு திசையில் 29 கிலோமீட்டர் தொலைவில் அமைந்துள்ளது. இதன் அமைவிடமானது கடல் மட்டத்திலிருந்து 37 மீட்டர் உயரத்தில் அமைந்துள்ளது.
# திருநின்றவூர் தொடருந்து நிலையம்

## வரலாறு

1979 ஆம் ஆண்டு நவம்பர் 29 அன்று மின்மயமாக்கப்பட்டது. இந்தப் பணி சென்னை மத்திய தொடருந்து நிலையம் மற்றும் திருவள்ளூர் பகுதிகளுக்கான வழித்தடங்கள் மின்மயமாக்கப்பட்டபோது நிகழ்ந்தது.
இந்நிலையத்தில் பயணிகளுக்கான நடைப்பாலமானது பெப்ரவரி 2016 ஆம் ஆண்டில் நிறுவப்பட்டது.2019 ஆம் ஆண்டில் பயணிகள் முன்பதிவிற்கான புதிய சேவை முகப்பொன்று இந்நிலைய வளாகத்தில் தொடங்கப்பட்டுள்ளது.
# திருநின்றவூர் தொடருந்து நிலையம்

## தளவமைப்பு

இத்தொடருந்து நிலையம் மூன்று நடைமேடைகளைக் கொண்டுள்ளது. முதல் நடைமேடையானது நீண்ட தூர தொடருநு்துகள் மற்றும் சரக்குந்துகளுக்கானது. இரண்டாவது மற்றும் மூன்றாவது நடைமேடைகள் புறநகர் போக்கவரத்திற்கான தொடருந்துகளுக்கானது.
# அரேபிய தீக்கோழி

ஆப்பிரிக்கக் கண்டத்திற்கு வெளியில் தீக்கோழிகள் எங்கும் இல்லை ஆப்பிரிக்கத் தீக்கோழிகளுக்கு நெறுங்கிய உறவுடைய இவற்றின் சிற்றினமாக அறியப்பட்டுள்ள அரேபிய தீக்கோழிகள் மட்டும் ஆப்பிரிக்க கண்டத்திற்கு வெளியே பரை பின்னர் செங்கடல் அரேபிய தீபகற்பத்தை ஆப்பிரிக்காவிவிடமிருந்து முழுமையாக பிளந்து பிற்பாடு ஏறத்தாழ 20 லட்சம் ஆண்டுக்கு முன்பு தனித்து விடப்பட்டு பரிணாமத்தில் அளவில் சற்று சிறிதாயும் அப்பாலைவனத்தில் தாக்குபிடித்து வாழும் பண்புகளையும் பெற்று தனித்து சிற்றினமாக த் தம்மைத் தகவமைத்துக் கொண்டன 20ம் நூற்றாண்டின் மத்தியில் முற்றிலுமாக அழிந்துபோயின.
# கேத்தி

**கேத்தி** *(Ketti)* இந்தியாவின் தமிழ்நாடு மாநிலத்திலுள்ள நீலகிரி மாவட்டத்தில் காணப்படும் கேத்தி பள்ளத்தாக்கில் உள்ள சிறிய கிராமம் ஆகும். குன்னூர் தாலுக்காவில் உள்ள ஒரு வருவாய் கிராமம் என்றும் வகைப்படுத்தப்படுகிறது. மேல் கேத்தி என்ற பெயரில் மற்றொரு கிராமம் குன்னூர் ஊட்டி சாலையில் இருக்கிறது. மேல் கேத்தியை எல்லனகள்ளி என்ற பெயராலும் அழைக்கிறார்கள்.
# கேத்தி

## அமைவிடம்

குன்னூர் வட்டத்தில் அமைந்த கேத்தி பேரூராட்சி, உதகமண்டலத்திலிருந்து 8 கி.மீ. தொலைவில் உள்ளது. இங்கு கேத்தி தொடருந்து நிலையம் உள்ளது. இதனருகே ஜெகதலா பேரூராட்சி 5 கி.மீ.; அதிகரட்டி பேரூராட்சி 18 கி.மீ.; நஞ்சநாடு ஊராட்சி 18 கி.மீ. தொலைவில் உள்ளது.
# கேத்தி

## பேரூராட்சியின் அமைப்பு

19.20 சகி.மீ. பரப்பும், 18 வார்டுகளும், 68 தெருக்களும் கொண்ட இப்பேரூராட்சி உதகமண்டலம் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.
# கேத்தி

## வருவாய்

கேத்தியிலுள்ள பெரும்பாலான மக்கள் உடலுழைப்புத் தொழிலாளர்கள் ஆவர். விவசாயம், கால்நடை வளர்ப்பு, கட்டுமானத் தொழில், சுற்றியுள்ள ஊசித் தொழிற்சாலைகள், காளான் தொழிற்சாலைகள், பூந்தோட்டம் போன்ற இடங்களில் பணிபுரிதல் போன்றவை இவர்களுக்கு வருவாய் கிடைக்கும் வழிகளாகும்.
# கேத்தி

## பள்ளத்தாக்கு

குன்னூர் ஊட்டி தேசிய நெடுஞ்சாலையில் கேத்தி பள்ளத்தாக்கு அமைந்துள்ளது.
# கேத்தி

## கலாச்சாரம்

தமிழ்நாடு, கேரளா,கர்நாடகா மற்றும் இலங்கை போன்ற பகுதிகளிலிருந்து குடியேறிய படுகர்களும் தமிழர்களும் இக்கிராமத்தில் வாழ்கின்றனர். படுக மொழியும் தமிழ் மொழியும் இங்குள்ளவர்களால் பேசப்படுகிறது. ஆங்கிலம், மலையாளம் கன்னடம் மொழிகளை மக்கள் புரிந்து கொள்கிறார்கள். பெரும்பாலான மக்கள் இந்து மதத்தைப் பின்பற்றுகின்றனர்.
# கேத்தி

## பயண வழி

பேருந்து அல்லது தொடருந்து மூலம் கேத்தி கிராமத்தைச் சென்றடைய முடியும். சென்னையிலிருந்து கோவை வழியாக மேட்டுப்பாளையம் வரை இரயிலில் பயணித்து பின்னர் நீலகிரி மலை இரயில் மூலம் ஊட்டிக்குச் சென்று பின்னர் கேத்தி கிராமத்திற்குச் செல்ல முடியும்.
# கேத்தி

## மக்கள்தொகை

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கேத்தி கிராமத்தின் மக்கள் தொகை 23,229 ஆக இருந்தது. இவர்களில் 11476 பேர் ஆண்கள், 11753 பேர் பெண்கள் ஆவார்கள். கேத்தி மக்களின் சராசரி கல்வியறிவு 88.43 ஆகும், இதில் ஆண்களின் கல்வியறிவு 94.41%, பெண்களின் கல்வியறிவு 82.61% ஆகும். இது தமிழக சராசரி கல்வியறிவான 80.09% விட அதிகம் ஆகும். கிராமத்தின் மக்கள் தொகையில் 1757 பேர் ஆறு வயதுக்குட்பட்டோர் ஆவார்கள். இது கேத்தியின் மொத்த மக்கள் தொகையில் 7.56% ஆகும்.
# தற்கால உயிரிகளின் ஆய்வு

**தற்கால உயிரிகளின் ஆய்வு** (*Neontology*) என்பது உயிரியலின் ஒரு பிரிவாகும். இது தொல்லுயிரியல் பிரிவிற்கு மாறாக வாழும் சிற்றினங்கள், பேரினங்கள், குடும்பம் உள்ளிட்ட இதர வகையான உயிரினங்களுடன் தொடர்புடையது. இது அழிந்துபோன மற்றும் மரபற்றழிந்த உயிரிகள் பற்றி தவிா்த்தும் உள்ளது. உதாரணமாக:  
- மூஸ் கடமானானது வழக்கிலுள்ள சிற்றினம் மற்றும் டோடோ பழங்கால மரபற்றழிந்த சிற்றினம் ஆகும்.
- 1987ஆம் ஆண்டில் மெல்லுடலிகள் தொகுதியில் உள்ள தலைக்காலிகளில் 600 வழக்குள்ள சிற்றினங்கள் மற்றும் 7500 பழங்கால மரபற்றழிந்த சிற்றினங்களாகும்.  
உயிரின வகையின் குழுமம் (taxon) பழங்கால மரபற்றழிந்த சிற்றினங்களை வகைப்படுத்தப்பட்டுள்ளது அல்லது உயிரினத்தொகுதியில் இந்த உயிரினங்கள் இல்லை எனச்சான்று வழங்கியுள்ளது. மறுதலையாக, மரபற்றழிந்த உயிரின வகையின் குழுமம் வழக்குள்ள சிற்றினங்களை ("Lazarus species"), மறுவகைப்பட்டியலில் இணைக்கமுடியும் அல்லது ஏற்கனவே மரபற்றழிந்த சிற்றினங்களை உயிரின வகையின் குழுமத்தின் உறுப்பினா்களால் மறுவகைப்படுத்தப்பட்டுள்ளது.  
தற்கால உயிரிகளின் ஆய்வாளா்கள் (*Neontologist*) என்ற வாா்த்தையானது தொல்லுயிரியல் ஆய்வாளா்களால் அல்லாதவா்களிலிருந்து தொல்லுயிரியல் ஆய்வாளா்களால் பயன்படுத்தப்பட்டது. பெரும்பாலான உயிரியலாளர்கள், விலங்கியல் வல்லுநர்கள் மற்றும் தாவரவியலாளர்கள் நடைமுறையில் தற்கால உயிரிகளின் ஆய்வாளா்களாக உள்ளனர். மேலும் தற்கால உயிரிகளின் ஆய்வாளா்கள் என்ற சொல் பெரும்பாலும் பழங்காலவியல் அல்லாதவர்களைக் குறிப்பிடும் பழங்கால ஆராய்ச்சியாளர்களால் பயன்படுத்தப்படுகிறது. தற்கால உயிரிகளின் ஆய்வு பற்றி ''ஸ்டீபன் ஜே கோல்ட் இவ்வாறு கூறினார்:  
<blockquote>
“அனைத்து அறிஞா்களும் அவா்களது குறுகிய கோட்பாடுகளை வலுப்படுத்துவதுடன் மற்றும் தொல்லுயிரியல் ஆய்வாளா் அல்லாதவா்கள் நமக்கு மன்னி்ப்பு கொடுப்பாா்கள் என நம்புகிறேன். நாம் அனைவரும் தொல்லுயிரியல் ஆய்வாளா்கள். ஆகவே நமக்கு தேவை நமது மூதாதியரின் நவீன மனிதனின் பற்றியதாகும் அல்லது சூழ்நிலையியல் காலமாகும். நாம் அனைவரும் தற்கால உயிரிகளின் ஆய்வாளா்கள். நாம் அனைவரும் இந்த இயற்கையான இரு சமமற்ற மற்றும் குறுகிய கோட்பாடுகளையும் ஏற்றுக்கொள்ள வேண்டும்”.
</blockquote>
# திருமால்பூர்

**திருமால்பூர்** (Tirumalpur) வரலாறு சிறப்பு மிக்க கோயில் கொண்ட ஊராகும். இது தமிழ்நாட்டின், காஞ்சிபுரம் மாவட்டத்தில் அமைந்துள்ளது.
# திருமால்பூர்

## தொடருந்து போக்குவரத்து

திருமால்பூர் முக்கிய தொடர் வண்டி நிலையங்களில் ஒன்றாகும். இது காஞ்சிபுரத்தில் இருந்து சென்னை கடற்கரை செல்லும் பயணிகளுக்கு முக்கிய போக்குவரத்து தடமாக உள்ளது.
# சணப்பை

சணப்பை (Hemp) மிக வேகமாக வளரக்கூடிய தழை மற்றும் நார்ப்பயிராகும். இதனைத் தீவனப்பயிராகவும் வளர்க்கலாம். நெல், கரும்பு, கேழ்வரகு, சோளம் மற்றும் கோதுமை போன்ற பயிர்களுக்குச் சணப்பை ஏற்ற பசுந்தாள் உரப்பயிராகும். இதனை 45 நாளில் மடக்கி உழுது தழை உரமாகப் பயன்படுத்தலாம். தண்ணீர் தேங்கியிருந்தால் இப்பயிரின் வளர்ச்சி பாதிக்கப்படும்.
# அம்பா சட்டமன்றத் தொகுதி

**அம்பா (சட்டமன்றத் தொகுதி)** (*Ambah Assembly constituency*, தொகுதி எண்: 008) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி முரைனா மாவட்டத்தில் அமைந்துள்ளது. இத்தொகுதி தலித் மற்றும் பட்டியல் சாதியினருக்கு ஒதுக்கப்பட்ட (எஸ்.சி) தனித் தொகுதி ஆகும்.
# அம்பா சட்டமன்றத் தொகுதி

## தற்போதைய சட்டமன்ற உறுப்பினர்

அம்பா சட்டமன்றத் தொகுதியின் தற்போதைய உறுப்பினராக பகுஜன் சமாஜ் கட்சியைச் சேர்ந்த சத்யபிரகாஷ் இருக்கிறார்.
# முகலூர்

**முகலூர்** தமிழ்நாட்டின் கிருட்டிணகிரி மாவட்டம், ஓசூர் ஊராட்சி ஒன்றியத்தில் அமைந்துள்ளது. முகலூர் தலைநகரம் சென்னையில் இருந்து 315 கி.மீ, மாவட்ட தலைமையிடம் கிருட்டிணகிரியில் இருந்து 54 கி.மீ. மற்றும் ஓசூர் ஒன்றியத்தில் இருந்து 15 கி.மீ தூரத்தில் அமைந்துள்ளது.  
முகலூர் அஞ்சல் குறியீடு எண்: 635 110  
முகலூர் சுற்றிலும் உள்ள கிராமங்கள் 4 கி.மீ. தூரத்தில் கோபனபள்ளி, 4 கி.மீ தூரத்தில் ஆனேகுள்ளூ, 5 கி.மீ. தூரத்தில் நாகொண்டபள்ளி, 6 கி.மீ தூரத்தில் கெலமங்கலம் போன்ற கிராமங்கள் உள்ளன. முகலூர் எல்லைகள்: மேற்கு - தளி, கிழக்கு - சூலகிரி, வடக்கு- ஓசூர், தெற்கு- தேன்கனிகோட்டை.
# எலிசெபெத் அன் நல்லி

**எலிசபெத் ஆன் நல்லி** (*Elizabeth Ann Nalley*) **ஆன் நல்லி** என்றும் அழைக்கப்படுகிற இவர் ஒரு அமெரிக்க வேதியியலாளரும் ஓக்லகோமாவின் லாட்டனில் உள்ள கேமரூன் பல்கலைக்கழகத்தில் வேதியியல் பேராசிரியருமாவார். நல்லி சூலை, 1942 இல் மிசௌரியில் உள்ள கேத்ரானில் பிறந்தார். 1965 இல் ஓக்லகோமாவில் உள்ள தக்லெக்வாவில் உள்ள வடகிழக்கு மாநில பல்கலைக்கழகத்தில் வேதியியல் கல்வியில் இளம் அறிவியலும் 1969இல் ஓக்லஹோமா மாநிலப் பல்கலைக்கழகத்திலிருந்து பகுப்பாய்வு வேதியியலிலும் முதுநிலை அறிவியல் பட்டமும், 1975 இல் டெக்சாஸ் பெண்கள் பல்கலைக்கழகத்தில் கதிர்வீச்சு வேதியியலில் முனைவர் பட்டமும் பெற்றார். 1964 முதல் 1965 வரை முஸ்கோகி மத்திய உயர்நிலைப் பள்ளியில் வேதியியல் ஆசிரியராகப் பணிபுரிந்த இவர் இளங்கலைக் கல்வியை முடிப்பதற்கு முன்பே வேதியியல் பயிற்றுவிப்பாளராக தனது வாழ்க்கை தொடங்கினார். 1969 ஆம் ஆண்டில், அவர் கேமரூன் பல்கலைக்கழக பீடத்தில் பயிற்றுவிப்பாளராகச் சேர்ந்தார், மேலும் அவர் 1978 ஆம் ஆண்டு முதல் முழு நேரப் பேராசிரியராக (கேமரூனின் முதல் பெண் முழுப் பேராசிரியர்) இருந்து வருகிறார். 2005 ஆம் ஆண்டில், இவருக்கு தொழில்முறை சிறப்புக்கான ஐயோட்டா சிக்மா பை விருது வழங்கப்பட்டது. 2006 ஆம் ஆண்டில் அமெரிக்க வேதியியல் குமுகத்தின் தலைவராக பணியாற்றினார். மேலும் 2015 ஆம் ஆண்டில் வேதியியல் அறிவியலில் பெண்களை ஊக்குவிப்பதற்காக ஏசிஎஸ் விருதைப் பெற்றார்.
# காஞ்சிபுரம் வழக்கறுத்தீசுவரர் கோவில்

**காஞ்சிபுரம் வழக்கறுத்தீசுவரர் கோவில்** என்பது தமிழ்நாடு மாநிலத்தின் காஞ்சிபுரத்தில் அமைந்துள்ள ஒரு சிவன் கோயில் ஆகும்.  
இக்கோயில் காஞ்சிபுரத்தில் காந்தி சாலையில் அமைந்துள்ளது. இக்கோயிலில் நெய் விளக்கு ஏற்றி வழிபாடு நடத்தினால் சட்டரீதியான வழக்குகள் மற்றும் குடும்ப பிரச்சனைகள் தீரும் என்ற நம்பிக்கை பக்தர்கள் மத்தியில் உள்ளது. இதனால் அரசியல் பிரமுகர்கள், பிரபலங்கள் இக்கோவிலுக்கு வந்து வழிபாடு நடத்தி செல்வர்.
# காஞ்சிபுரம் வழக்கறுத்தீசுவரர் கோவில்

## லிங்க திருமேனி

இக்கோயிலில் உள்ள வழக்கறுத்தீஸ்வரர் சிவலிங்கம் பதினாறு பட்டை கொண்ட லிங்க பானத்தை கொண்டுள்ளது. இதன் தென்பகுதியில் பராசர ஈஸ்வர் என்ற லிங்க திருமேனி உள்ளது. இந்த லிங்கம் பராசர முனிவரால் வணங்கப்பட்டதாகும்.
# காஞ்சிபுரம் வழக்கறுத்தீசுவரர் கோவில்

## திருவிழா

வருடம் தோறும் ஆனி மாதம் தேரோட்டம் நடைபெறுகிறது.
வழக்கறுத்தீஸ்வரர் - மருகுவார் குழலி அம்பிகையுடன் தேரில் நான்கு ராஜ வீதிகள் வழியாக உலா வரும் சடங்குகள் நடைபெறுகிறது.
# காஞ்சிபுரம் வழக்கறுத்தீசுவரர் கோவில்

## தலபுராணம்

சத், அசத் என்பதற்கான அர்த்தத்தை அறிந்துகொள்ள தேவர்களும், முனிவர்களும் காஞ்சிபுரத்தில் சிவலிங்க பிரதிஷ்டை செய்து வழிபட்டனர்.
அவர்களுடைய ஐயத்தை சிவபெருமானே நேரில் வந்து விளக்கியதால் இத்தலத்தில் சிவபெருமான் வழக்கறித்தீஸ்வரர் என அழைக்கப்படுகிறார்.
# கார்டனரின் பலவகை நுண்ணறிவு கோட்பாடு

**பல்வகை நுண்ணறிவுகளின் கோட்பாடு** (Theory of multiple intelligences) என்பது மனித நுண்ணறிவினை ஒரு ஒற்றை, பொதுத்திறன் என வரையறுக்காமல், குறிப்பிட்ட நுண்ணறிவுகளாக வேறுபடுத்துவதை முன்மொழிகிறது. இந்தக் கோட்பாடானது தரவுசார் ஆதாரங்களின் குறைபாட்டின் காரணமாகவும் இதன் புறவயத்தன்மையற்ற தீர்மானங்களின் காரணமாகவும் பரவலாக விமர்சனத்திற்குள்ளானது. மேலும், இதன் ஒட்டுமொத்த அறிவியல்முறையின்படியான அணுகுமுறை இல்லாத் தன்மையினாலும் நியூரோமித் (Neuromyth) எனவும் குறிப்பிடப்படுகிறது.
# கார்டனரின் பலவகை நுண்ணறிவு கோட்பாடு

## வகைப்பாட்டின் வரன்முறைகள்

1970 களின் பிற்பகுதியில், ஒரு நடைமுறை வரையறையைப் பயன்படுத்தி, ஹோவர்ட் கார்ட்னர் மனித வளர்ச்சி மற்றும் கலாச்சாரத்தை கட்டியெழுப்புவதற்கு அவசியமான திறன்கள் மற்றும் இயலுமைகளைத் தீர்மானிக்க உலகம் முழுவதும் உள்ள பல துறைகள் மற்றும் கலாச்சாரங்களை ஆய்வு செய்தார். இவர் மதிப்பிடப்படுபவரின் திறன்களை எட்டு அளவுகோல்களைப் பயன்படுத்தி மதிப்பீட்டிற்கு உட்படுத்தினார். மேலும், நுண்ணறிவுகள் ஒருவருக்கொருவர் ஒப்பீட்டளவில் தன்னாட்சி பெற்றிருக்க வேண்டும், மேலும் அதிக தொடர்புள்ள மற்றும் ஒத்திசைவாக ஒழுங்கமைக்கப்பட்ட திறன்களின் துணைக்குழுக்களைக் கொண்டிருக்க வேண்டும்.  
1983 ஆம் ஆண்டில், அறிவாற்றல் நரம்பியல் துறையானது தொடக்க நிலையில் இருந்தது, ஆனால் கார்ட்னர் மூளையின் அமைப்பு மற்றும் நுண்ணறிவு ஆகியவற்றுக்கு இடையேயான நேரடித் தொடர்புகளை விவரிக்கும் ஆரம்பகால உளவியல் கோட்பாட்டாளர்களில் ஒருவர் ஆவார். அதேபோல், அறிவாற்றல் நரம்பியல் துறை இன்னும் கருத்துருவாக்கப்படவில்லை. 1983 ஆம் ஆண்டில் ஃபிரேம்ஸ் ஆஃப் மைண்ட் வெளியிடப்பட்டதிலிருந்து அறிவாற்றல் அறிவியல் மற்றும் அறிவாற்றல் நரம்பியல் ஆகிய சொற்கள் அறிவார்ந்த மற்றும் அறிவியல் ஆவணங்கள் மற்றும் பாடநூல்களின் விரிவான தொகுப்புடன் துறையின் தரமாக மாறியுள்ளன. எனவே, மன நுண்ணறிவு செல்லுபடியாகும் தன்மையுடன் தொடர்புடைய நரம்பியல் சான்றுகளை ஆராய்வது அவசியம். ஒவ்வொரு நுண்ணறிவிற்கும் ஒரு அடிப்படைக் கூறான திறமை, சிக்கலான தன்மை மற்றும் சாதனை ஆகியவற்றின் தெளிவாக வரையறுக்கப்பட்ட நிலைகளின் கட்டமைப்பாகும். மன நுண்ணறிவுக் கட்டமைப்புடன் பொருந்தக்கூடிய ஒரு மாதிரியானது ப்ளூமின் வகைப்பாடாகும், அதைப் பயன்படுத்தி அடிப்படை அறிவு முதல் அவற்றின் மிக உயர்ந்த பகுப்பாய்வு / தொகுப்பு வரை ஒவ்வொரு நுண்ணறிவையும் வெவ்வேறு நிலைகளில் வரையறுக்கலாம்.
# கார்டனரின் பலவகை நுண்ணறிவு கோட்பாடு

## நுண்ணறிவின் வகைகள்

### மொழியியல் நுண்ணறிவு

தேவையான வகையில் கருத்துகளை விளக்க எழுத்துகளையும் சொல்களையும் கையாளும் திறனை குறிக்கிறது.
# கார்டனரின் பலவகை நுண்ணறிவு கோட்பாடு

## நுண்ணறிவின் வகைகள்

### தர்க்க முறையிலான கணித நுண்ணறிவு

தர்க்க முறையில் சிந்திப்பதனையும் எண்களைக் கையாளும் திறனையும் இம் மன வன்மை குறிக்கிறது. தற்போது நடைமுறையில் உள்ள நுண்ணறிவுக் கெழுவினை அளவிடும் சோதனைகள் யாவும் மேற்கண்ட இரு நுண்ணறிவு வகைகளையே மதிப்பிட முயற்சி செய்கின்றன .
# கார்டனரின் பலவகை நுண்ணறிவு கோட்பாடு

## நுண்ணறிவின் வகைகள்

### இடை நிலையிலான நுண்ணறிவு

இவ்வகை நுண்ணறிவு ஓவியர்கள், சிற்பிகள், கட்டட வரைபடம் தயாரிப்போர், பொறியியல் வல்லுநர்கள் ஆகியோரிடம் மிகுந்து காணப்படுகிறது.
# கார்டனரின் பலவகை நுண்ணறிவு கோட்பாடு

## நுண்ணறிவின் வகைகள்

### உடலியக்கம் தொடர்பான நுண்ணறிவு

நடனக் கலைஞர்கள், விளையாட்டு வீரர்கள், அருவைச் சிகிச்சை நிபுணர்கள் போன்றோருக்கு இவ்வகை நுண்ணறிவு மிகவும் தேவை.
# கார்டனரின் பலவகை நுண்ணறிவு கோட்பாடு

## நுண்ணறிவின் வகைகள்

### இசை தொடர்பான நுண்ணறிவு

இசை அறிவு உள்ளவர்களிடம் காணப்படுகிறது
# கார்டனரின் பலவகை நுண்ணறிவு கோட்பாடு

## நுண்ணறிவின் வகைகள்

### சமூக உறவுகள் தொடர்பான நுண்ணறிவு

விற்பனையாளர்கள், அரசியல்வாதிகள், மக்கள் தொடர்பு அலுவலர்கள், நிர்வாகிகள் ஆகியோரிடம் காணப்படுகிறது.
# கார்டனரின் பலவகை நுண்ணறிவு கோட்பாடு

## நுண்ணறிவின் வகைகள்

### தான் செயல்பாடுவதில் திறமையாக இயங்குவதற்கு உரிய நுண்ணறிவு

திட்டம் தீட்டுதல், உத்திகளை, உருவாக்குதல் போன்ற ஆற்றல்கள் உள்ளவர்களிடம் காணப்படுகிறது.
# கார்டனரின் பலவகை நுண்ணறிவு கோட்பாடு

## நுண்ணறிவின் வகைகள்

### இயற்கையினை புரிந்து கொள்ளும் நுண்ணறிவு

கவிஞர்கள், தோட்டக்கலை வல்லுனர்கள், சுற்றுச்சூழல் ஆர்வலர்களிடம் காணப்படுகிறது.
# திறந்த மகரந்தச் சேர்க்கை

**திறந்த மகரந்தச் சேர்க்கை** "*(Open pollination)*" அல்லது **திறந்த மகரந்தச்சேர்க்கையுறுதல்** "*(open pollinated)*"என்ற சொற்கள் தாவரங்களில் நடைபெறும் பால் இனப்பெருக்கத்தின் சூழலில் குறிப்பிடப்படும் பலவகைக் கருத்தினங்களைச் சுட்டுகின்றன.பொதுவாக இந்தச் சொல் பறவைகள், பூச்சிகள், காற்று, மாந்த இடையீடு போன்றவற்றால் நிகழும் பொலன்சேர்க்கையைக் குறிப்பிடுகிறது. .
# திறந்த மகரந்தச் சேர்க்கை

## உண்மையான வளர்ப்பு இனப்பெருக்கம் வரையறை

"திறந்த மகரந்தச் சேர்க்கையுறுதல்" பொதுவாக "உண்மையான வளர்ப்புசார் இனப்பெருக்கம்" செய்யும் விதைகளைக் குறிக்கிறது. ஒரு திறந்த மகரந்தச் சேர்க்கை செய்யும் தாவரம், அல்லது அதே இனதின் மற்ற தாவரம் மூலம் மகரந்தச் சேர்க்கை நடை பெறும்போது, அதன் விளைவான விதைகளில் விளைவிக்கும் தாவரங்கள் கிட்டத்தட்ட தங்கள் பெற்றோர்களைப் போன்று காணப்படுகின்றன. இவை அண்மைக்கலப்பு (முதலாம் தலைமுறைக் கலப்பினம் (F1 hybrid) போன்றவை ) மூலம் உருவான தாவரத்தின் விதைகளில் இருந்து மாறுபட்டன. இவை பல வேறுபாடுகளைக் கொண்டிருக்கும். திறந்த மகரந்தச் சேர்க்கை இனங்கள் பெரும்பாலும் "நிலையான இனங்கள்" என்றும், அல்லது விதைகள் பல தலைமுறைகள் கடந்தும் பல ஆண்டுகள் அதன் பண்பு மாறாமல் இருக்குமேயானால், அவை "மர்புசார் இனங்கள். என்றும் அழைக்கப்படுகின்றன. மரபுசார் இனங்கள் திறந்த மகரந்தச் சேர்க்கையைக் கொன்டிருக்கும். ஆனால் திறந்த மகரந்தச் சேர்க்கை இனங்கள் அனைத்தும் மரபுசார் இனங்களாக இருக்க வேண்டிய கட்டாயம் இல்லை. திறந்த மகரந்தச் சேர்க்கை இனங்கள் இன்னும் மேம்படுத்தப்பட்டு வருகின்றன.  
திறந்த மகரந்தச் சேர்க்கையைப் பேணலில் அறைகூவலாக இருப்பது என்னவென்றால், பிற இனங்களின் மகரந்தம் உள் நுழையாமல் தடுப்பது ஆகும். மகரந்தம் எவ்வளவு தொலைவு பரவும் என்பதைப் பொறுத்து, பசுமைக்குடில்கள், உயரமான சுவர் அடைப்பிடங்கள், விளைநிலத் தனிமைப் படுத்துதல் அல்லது பிற முறைகள் மூலம் இதைக் கட்டுப்படுத்தலாம்.  
இவை உண்மையான் வளர்ப்பு இனப்பெருக்கம் செய்பவையாக இருப்பதால், திறந்த மகரந்தச் சேர்க்கையுற்ற தாவரங்களின் விதைகள் பெரும்பாலும் வீட்டுத்தோட்டம் அமைப்பவர்கள், உழவர்கள் மூலம் பாதுகாக்கப்படுகின்றன. ஒரு வகையான, மூடப்பட்ட மகரந்தச் சேர்க்கையின் "நேர்வழிப் பாலினப் பெருக்கத்து"க்கு நேர்மாறானது. மூடப்பட்ட மகரந்தச் சேர்க்கை நடைபெற்றதை, ஒரு தாவரத்தின் விதைகள் அனைத்தும் குறிப்பிட்ட பண்பினைக் கொண்ட பெற்றோர்களிடம் இருந்து வந்தும், விரும்பிய பண்புகளைக் கொண்டிருப்பதன் மூலம் அறிந்து கொள்ளலாம்.  
திறந்த மகரந்தச் சேர்க்கையின் மூலம் உருவான தாவரங்களின் விதைகள், அதே வகை வழித்தோன்றல்களையே உருவாக்கும். இருப்பினும் கட்டுபாடில்லாத இனப்பெருக்கத்தாலும், அறியப்படாத மூலத்தில் இருந்து உருவாகும் மகரந்தத்தாலும், திறந்த மகரந்தச் சேர்க்கையின் மூலம் உருவாகும் தாவரங்கள் பல வேறுபட்ட மரபுப் பண்புகளைக் கொண்டிருக்கும். திறந்த மகரந்தச் சேர்க்கையால் பல்லுயிர்த்தன்மை பெருகுகிறது.  
சில தாவரங்களில், தன் மகரந்தச் சேர்க்கை நடைபெறுவதால், அடுத்த தலைமுறையிலும் அதே கிட்டத்தட்ட அதே வகை வழித்தோன்றல்களையே உருவாக்கும். உண்மையான வளர்ப்பு இனப்பெருக்கம் செய்யும் உயிரினங்களில் கூட, மரபு மாற்றத்தாலும், சடுதி மாற்றத்தாலும் புதிய வகை இனங்கள் உருவாகின்றன.
# திறந்த மகரந்தச் சேர்க்கை

## கலப்பாக்க உறவு

கலப்பு மகரந்தச் சேர்க்கை என்பது, கட்டுபடுத்தப்பட்ட மகரந்தச் சேர்க்கையின் ஒரு வகை ஆகும். இதில் மகரந்தம் புதிய வகை அல்லது இனத்தில்(அல்லது சிற்றினம்) இருந்து கொண்டு வரப்பட்டு கலப்பு செய்யப்படுவதால், கலப்பின வீரியம் பெற்று விரும்பிய பண்புகளைப் பெறுகிறது. இவ்வாறு உருவான கலப்பினம் சில நேரங்களில், உட்கலப்பினமாக இருக்கும். அவற்றில் திறந்த மகரந்தச் சேர்க்கை மூலம் விரும்பிய பண்புடைய உண்மையான வளர்ப்பு இனங்கள் பெறும் வரை அவை தேர்வு செய்யப்படுகின்றன.இது அகவளர்ப்பு கலப்பினம் எனப்படுகிறது
# ஹன்சா மக்கள்

**புருசோ மக்கள்** அல்லது **ஹன்சா மக்கள்** அல்லது **போத்ராஜ்** என்பவர்கள் (*Burusho*, *Brusho*, *Hunza*, *Botra*) வடக்குப் பாக்கிஸ்தான் பகுதியில் ஹன்சா பள்ளத்தாக்கு, நாகர் பள்ளத்தாக்கு, சித்ரல் மாவட்டம், பலுசிஸ்தான் பகுதியில் கில்ஜிட் பள்ளத்தாக்கு ஆகிய இடங்களிலும் இந்தியாவின் ஜம்மு காஷ்மீர் பகுதியிலும் வாழும் இனக்குழு ஆகும். இவர்கள் அனைவரும் இஸ்மாயிலி முஸ்லீம்கள் ஆவர். தங்கள் பாரம்பரியம் மற்றும் கலாச்சாரத்தை மிகவும் போற்றிப் பாதுகாப்பவர்களாகவும் உள்ளனர். இவர்களது மொழி, புருஷ்சாக்கி. இது தனிப்பட்ட ஒரு இனக்குழுவினர் மட்டும் பேசும் மொழி என வகைப்படுத்தப்பட்டுள்ளது. இவர்களின் வழித்தோன்றல் பற்றி அறிய இயலவில்லை. கி.பி 1800-களில் இந்தோ ஆரிய நகர்வில் இவர்கள் வடமேற்கு இந்தியாவிற்கு புலம்பெயர்ந்தவர்களாக இருக்கக்கூடும்.
# அரித்மெடிக்கா யுனிவர்சலிஸ்

**அரித்மெடிக்கா யுனிவர்சலிஸ்** (Arithmetica Universalis) என்பது ஐசக் நியுட்டனின் கணித நூலாகும். லத்தின் மொழியில் எழுதப்பட்ட இந்நூலானது வில்லியம் விஸ்டன், மற்றும் நியுட்டனின் பின்னவரான கேம்பிாிட்ஜ் பல்கலைக்கழக பேராசிாியா் லுக்காசியன் என்பவா்களால் தொகுக்கப்பட்டு பதிப்பிக்கப்பட்டது. இந்நூல் நியுட்டனின் விாிவுரை குறிப்புகளை அடிப்படையாகக் கொண்டு எழுதப்பட்டது.  
விஸ்டனின் அசல் பதிப்பு நூல் கி.பி 1707 ல் வெளியிடப்பட்டது. இந்நூலானது ஜோசப் ரப்சன் என்பவரால் ஆங்கிலத்தில் மொழிப் பெயா்க்கப்பட்டு, கி.பி1720 ல் யுனிவா்ஸல் அாித்மெடிக் என வெளியிடப்பட்டது. ஜான் மெசின் கி.பி 1722 ல் இதன் இரண்டாவது லத்தின் பதிப்பை வெளியிட்டாா்.  
இந்நூல்களின் ஆசிாியா் நியுட்டன் என்பது இந்த பதிப்புகள் எதிலும் பிரசுாிக்கப்படவில்லை. அாித்மெடிக்கா வெளியிடப்பட்டதில் நியுட்டனுக்கு வருத்தமே, எனவே தன் பெயா் இடம் பெறுவதை மறுத்துவிட்டாா். விஸ்டனின் பதிப்பு வெளியிடப்பட்டப் போது உண்மையிலயே நியுட்டன் மிகவும் வருத்தமடைந்தாா், அவர் அத்தனை நகல்களையும் வாங்கி அழித்திட நினைத்தாா்.  
அாித்மெடிக்காவானது இயற்கணித குறியீடுகள், எண்ணியல், வடிவியலுக்கும் இயற்கணிதத்திற்குமான தொடா்புகள், மற்றும் சமன்பாடுகளுக்குறிய தீா்வுகள் ஆகியவற்றை தொட்டுச் செல்கிறது. டெஸ்காா்டிஸ் விதியின் கற்பனை மூலங்களுக்கான குறிகளையும் நியுட்டன் பயன்படுத்தியுள்ளாா். பல்படிச் சமன்பாடுகளுக்களின் கற்பனை மூலங்களின் எண்ணிக்கைக்கான விதியை நிருபனமற்ற முறையில் நியுட்டன்அளித்துள்ளாா். 150 ஆண்டுகளுக்குப் பிறகே செவ்விய நிறுவலான நியுட்டனின் எண்ணியல் சூத்திரம் கண்டுபிடிக்கப்பட்டது ( ஜேம்ஸ் ஜோசப் சில்வஸ்டா், வெளியிடப்பட்ட ஆண்டு 1865).  
1. http://www.babson.edu/about-babson/at-a-glance/babsons-history/archives-and-collections/Pages/grace-k--babson-collection.aspx
1. https://books.google.com/books?id=3_s2AAAAMAAJ
1. https://web.archive.org/web/20070927004805/http://www.centre.edu/web/library/Newton_two.pdf
# பாப்பக்குடி (வடக்கு)

**பாப்பாக்குடி (வடக்கு)** (Pappakudi (North) என்ற கிராமம், உடையார்பாளையம் வட்டம், அரியலூர் மாவட்டத்தில், தமிழ்நாட்டில் உள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# பாப்பக்குடி (வடக்கு)

## மக்கள் வகைப்பாடு

மொத்த மக்கள் தொகை 3,467 ஆகும்.இதில் ஆண்கள் 1722 மற்றும் பெண்கள் 1745 ஆகும்.கல்வியறிவு சதவீதம் 71.81 ஆகும்.
# ஊட்டி கல் வீடு

## வரலாறு

சான் சல்லிவன் 1822 ஆம் ஆண்டு கல்வீடு கட்டும் பணியை தொடங்கினார். வீட்டிற்குத் தேவையான இட்த்தை தோடர் இன மக்களிடம் இருந்து ஓர் ஏக்கர் விலை ஒரு ரூபாய் என்ற விலைக்கு பெற்றார்.
# ஊட்டி கல் வீடு

## இதையும் காண்க

- ஊட்டி ஏரி
- புனித சிடீபன் பேராலயம்
- மாரியம்மன் கோவில்
- ஊட்டி குழி பந்தாட்ட மைதானம்
# மலோகப்

**மலோகப்** (mallo cup) என்பது தேங்காய் பாலில் உருவாக்கப்பட்ட இனிப்பு சாக்லேட் ஆகும். இது 1936 இல் கண்டுபிடிக்கப்பட்டது. இது அமெரிக்காவின் முதல் கப் மிட்டாய். இதை உருவாக்கியவா் பாயா் அமொிக்காவில் கேண்டி என்று அழைப்பா். 2010 நவம்பரில் கருப்பு நிற மலோகப் அறிமுகப்படுத்தப்பட்டது.
# நீர்மேல் நெருப்பு

**நீர்மேல் நெருப்பு** அல்லது **கல்லுருவி** (*Ammannia baccifera*) அல்லது (*AMMNIA VESICATORIUS*) என்பது பூக்கும் தாவர வகையாகும். இத்தாவரத்தின் பூர்வீகம் ஸ்பெயின் நாடாகும். அதிகமாக ஆசியா, அமெரிக்கா, மற்றும் ஆப்பிரிக்காவின் வெப்பமண்டல பகுதிகளில் வளருகிறது. இது இசுரேல் நாட்டில் அழிந்து பட்ட ஒரு இனமாகக் கருதப்படுகிறது. இத்தாவரம் மூலிகை மருத்துவத்திற்கு உகந்தது ஆகும்.
# நீர்மேல் நெருப்பு

## விளக்கம்

கல்லுருவியானது நல்ல சீதோசன நிலையில் எல்லா இடங்களிலும் வளரக்கூடியது. இது சாதாரணமாக இந்தியா முழுதும் சதுப்பு நிலங்களிலும் வளரும். வயல்களில் நெல் அறுவடைக்குப்பின் களையாகத் தென்படும் செடி இது. இதன் தாயகம் இந்தியா ஆகும். பின் ஆப்பிரிக்கா, ஆப்கானிஸ்தான், பாக்கிஸ்தான், சீனா, பிலிப்பீன்சு, நியூசிலாந்து, ஆஸ்திரேலியா, மற்றும் மலேசியா வரை பரவிற்று. கல்லுருவி ஒரு அடியிலிருந்து 2 அடி வரை வளரக்கூடியது. நேராக வளரும். சிறு கிளைகள் அதிகாக இருக்கும். இலைகள் எதிர் அடுக்கில் அமைந்திருக்கும். இலைகள் மென்மையானவை, நீளம் சுமார் 3.5 செ.மீ. இருக்கும். தண்டு சதுர வடிவில் அமைந்திருக்கும். இலை இடுக்குகளில் பூக்கள் பூத்திருக்கும். அதன் இதழ்கள் சுமார் 1.2 மி.மீ. நீலம் பச்சை அல்லது கத்தரிப்பூ நிறத்தில் இருக்கும். சூலகம் வட்ட வடிவில் இருக்கும். இது தன் மகரந்தச் சேர்க்கையால் காய் உண்டாகும். விதைகள் கருப்பாக இருக்கும். கல்லுருவி விதைகள் மூலம் இன விருத்தி செய்கிறது.